CELEX: 62021CN0235
Language: ro
Date: 2021-04-12 00:00:00
Title: Cauza C-235/21: Cerere de decizie preliminară introdusă de Vrhovno sodišče Republike Slovenije (Slovenia) la 12 aprilie 2021 – RAIFFEISEN LEASING, trgovina in leasing d.o.o./Republica Slovenia

7.6.2021   
            
            
               RO
            
            
               Jurnalul Oficial al Uniunii Europene
            
            
               C 217/32
            
         
      Cerere de decizie preliminară introdusă de Vrhovno sodišče Republike Slovenije (Slovenia) la 12 aprilie 2021 – RAIFFEISEN LEASING, trgovina in leasing d.o.o./Republica Slovenia
      (Cauza C-235/21)
      (2021/C 217/43)
      Limba de procedură: slovena
      
         Instanța de trimitere
      
      Vrhovno sodišče Republike Slovenije
      
         Părțile din procedura principală
      
      
         Recurentă: RAIFFEISEN LEASING, trgovina in leasing d. o. o.
      
         Intimată: Republica Slovenia
      
         Întrebările preliminare
      
      
                  1)
               
               
                  Un contract scris poate fi considerat factură în sensul articolului 203 din Directiva TVA (1) numai dacă conține toate indicațiile prevăzute pentru o factură în capitolul 3 („Facturare”) din Directiva TVA?
                  sau, în caz de răspuns negativ,
               
            
                  2)
               
               
                  Care sunt indicațiile sau circumstanțele în temeiul cărora, în orice caz, un contract scris poate fi considerat (și) factură care dă naștere obligației de a plăti TVA-ul în sensul articolului 203 din Directiva TVA?
                  sau, mai concret,
               
            
                  3)
               
               
                  Un contract scris încheiat între două persoane plătitoare de TVA și având drept obiect o cesiune de bunuri sau o prestare de servicii poate fi considerat factură, în sensul articolului 203 din Directiva TVA, dacă din acesta reiese voința expresă și care poate fi constatată în mod obiectiv a vânzătorului sau a prestatorului de servicii, în calitate de parte contractantă, de a emite o factură referitoare la o operațiune specifică, ce poate da naștere în percepția cumpărătorului prezumției rezonabile că va putea deduce, pe baza sa, TVA-ul plătit în amonte?
               
            
         (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO 2006, L 347, p. 1, Ediție specială, 09/vol. 3, p. 7).